Document ID: 31981L1057

NEUVOSTON DIREKTIIVI,
annettu 14 päivänä joulukuuta 1981,
lisäyksistä lääkärin, yleissairaanhoidosta vastaavan sairaanhoitajan, hammaslääkärin ja eläinlääkärin tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta annettuihin direktiiveihin 75/362/ETY, 77/452/ETY, 78/686/ETY ja 78/1026/ETY saavutettujen oikeuksien osalta (81/1057/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 49, 57 ja 66 artiklan,
ottaa huomioon komission ehdotuksen(),
ottaa huomioon Euroopan parlamentin lausunnon(),
ottaa huomioon talous- ja sosiaalikomitean lausunnon(),
sekä katsoo, että
lääkärin, yleissairaanhoidosta vastaavan sairaanhoitajan, hammaslääkärin ja eläinlääkärin tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta sekä toimenpiteistä sijoittautumisvapauden ja palvelujen tarjoamisen vapauden tehokkaan käyttämisen helpottamiseksi annetuissa direktiiveissä 75/362/ETY(), 77/452/ETY(), 78/686/ETY() ja 78/1026/ETY()olevat saavutettuja oikeuksia koskevat säännökset koskevat lääkärin, yleissairaanhoidosta vastaavan sairaanhoitajan, hammaslääkärin ja eläinlääkärin tutkintotodistuksia, todistuksia ja muita muodollista kelpoisuutta osoittavia asiakirjoja, jotka jäsenvaltiot ovat antaneet ennen näiden direktiivien täytäntöönpanoa,
nämä säännökset eivät näin ollen sellaisinaan koske tutkintotodistuksia, todistuksia ja muita muodollista kelpoisuutta osoittavia asiakirjoja, jotka ovat todisteita koulutuksesta,joka ei täytä direktiiveissä 75/363/ETY(), 77/453/ETY(), 78/687/ETY() ja 78/1027/ETY() tarkoitettuja koulutuksen vähimmäisvaatimuksia ja joka on suoritettu loppuun mainittujen direktiivien täytäntöönpanon jälkeen, mutta aloitettu ennen näiden direktiivien täytäntöönpanoa, ja
on suotavaa, että tämä aukko poistetaan,
ON ANTANUT TÄMÄN DIREKTIIVIN:
1 artikla
Direktiivin 75/362/ETY 9 artiklan 1 ja 2 kohtaa, direktiivin 77/452/ETY 4 artiklaa, direktiivin 78/686/ETY 7 artiklan 1 ja 2 kohtaa ja direktiivin 78/1026/ETY 4 artiklaa tulee soveltaa myös niihin tutkintotodistuksiin, todistuksiin ja muihin muodollista kelpoisuutta osoittaviin asiakirjoihin, jotka on annettu koulutuksesta, joka ei täytä direktiivin 75/363/ETY 1, 2, 3, 4 ja 5 artiklassa, direktiivin 77/453/ETY 1 artiklassa, direktiivin 78/687/ETY 1, 2 ja 3 artiklassa ja direktiivin 78/1027/ETY 1 artiklassa säädettyjä koulutuksen vähimmäisvaatimuksia ja joka on suoritettu loppuun näiden direktiivien täytäntöönpanon jälkeen, mutta aloitettu ennen näiden direktiivien täytäntöönpanoa.
2 artikla
Jäsenvaltioiden on toteutettava tämän direktiivin noudattamisen edellyttämät toimenpiteet viimeistään 30 päivänä kesäkuuta 1982. Niiden on ilmoitettava tästä komissiolle viipymättä.
3 artikla
Tämä direktiivi on osoitettu kaikille jäsenvaltioille.
Tehty Brysselissä 14 päivänä joulukuuta 1981.

Labels: 12
0
9